BIZ ร่วมงาน Opportunity Day มั่นใจรายได้ปีนี้โตไม่ต่ำกว่า50%
BIZ ร่วมงาน Opportunity Day ประจำ Q2/59 โดยมีแผนเน้นขยายฐานลูกค้าในกลุ่มโรงพยาบาลรัฐและโรงพยาบาลเอกชนเพิ่มขึ้นในครึ่งปีหลัง พร้อมตั้งเป้ารายได้ในปี 2559 เติบโตไม่ต่ำกว่า 50-60% 
9 ส.ค. 2559


ดร.สันติ กีระนันทน์ รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์แห่งประเทศไทย ให้เกียรติถ่ายภาพร่วมกับ คุณสมพงษ์ ชื่นกิติญานนท์ ประธานเจ้าหน้าที่บริหาร,คุณวรวิทย์ สีลภูสิทธิ์ รองประธานเจ้าหน้าที่บริหารฝ่ายการเงินและทรัพยากรมนุษย์ บริษัท บิสซิเนสอะไลเม้นท์ จำกัด (มหาชน) หรือ BIZ ,คุณสมภพ ศักดิ์พันธ์พนม ประธานกรรมการ บริษัท แอสเซท โปร แมเนจเม้นท์ จำกัด หรือ APM ในฐานะที่ปรึกษาทางการเงิน พร้อมด้วยทีมงาน ภายหลังที่ BIZ นำเสนอข้อมูลต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) ประจำไตรมาส 2/2559 โดยบริษัทมีแผนเน้นขยายฐานลูกค้าในกลุ่มโรงพยาบาลรัฐและโรงพยาบาลเอกชนเพิ่มขึ้นในครึ่งปีหลัง พร้อมตั้งเป้ารายได้ในปี 2559 เติบโตไม่ต่ำกว่า 50-60% จากปีก่อนมีรายได้รวม 311 ล้านบาท โดย ณ สิ้นเดือนมิถุนายน 2559 มีงานในมือ (Backlog) กว่า566 ล้านบาท เตรียมทยอยรับรู้รายได้ปีนี้ราว 60% ส่วนที่เหลือรับรู้ปีหน้า